rejauldu/bengali-wikipedia huggingface dataset:
গোলাম মোস্তফা (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  গোলাম মোস্তফার জন্ম  নোয়াখালী জেলার  সোনাইমুড়ি উপজেলার বাঘপাছরা গ্রামে। তার বাবার নাম আবদুল রেজ্জাক এবং মায়ের নাম রমিলা বেগম। তার স্ত্রীর নাম কোহিনূর বেগম। তাদের তিন ছেলে ও চার মেয়ে।    কর্মজীবন  পাকিস্তান সেনাবাহিনীতে চাকরি করতেন গোলাম মোস্তফা। নবীন সৈনিক হিসেবে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর পুনর্গঠিত হয়ে প্রথম যুদ্ধ করেন  জামালপুর জেলার কামালপুরে। পরে জেড ফোর্সের প্রথম ইস্ট বেঙ্গল রেজিমেন্টের যোদ্ধা হিসেবে আটগ্রাম-চারগ্রামসহ আরও কয়েক স্থানে যুদ্ধ করেন।   মুক্তিযুদ্ধে ভূমিকা  ১৯৭১ সালের শেষ দিকে সিলেট জেলার অন্তর্গত কানাইঘাট উপজেলার অবস্থান ছিলো সুরমা নদীর তীরে, জৈন্তাপুর-জকিগঞ্জ সংযোগ সড়কে। এটি ছিলো সীমান্ত এলাকা। সীমান্তের ওপারে ভারতের মেঘালয় রাজ্যে ছিল পাকিস্তানি সেনাবাহিনীর ৩১ পাঞ্জাব রেজিমেন্টের শক্ত এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর জেড ফোর্সের কয়েকটি দল সীমান্ত এলাকা থেকে বিভিন্ন দিক দিয়ে সিলেট অভিমুখে অগ্রসর হয়। জেড ফোর্সের প্রথম ইস্ট বেঙ্গল রেজিমেন্ট আসতে থাকে আটগ্রাম-চরঘাট-সিলেট অক্ষ ধরে। পথিমধ্যে কয়েক স্থান থেকে পাকিস্তানি সেনাদের বিতাড়িত করে ২৫-২৬ নভেম্বর তারা পৌঁছে যায় গৌরীপুরে। সেখান থেকে কানাইঘাটের দূরত্ব দুই মাইল। মুক্তিযোদ্ধারা সুরমা নদীর উত্তর ও দক্ষিণ তীরে অস্থায়ী প্রতিরক্ষা অবস্থান নেন। ২৬-২৭ নভেম্বর ভোরে পাকিস্তানি সেনাবাহিনীর দল তাদের মূল প্রতিরক্ষা অবস্থান থেকে এসে আকস্মিকভাবে মুক্তিযোদ্ধাদের আক্রমণ করে। পাকিস্তানি সেনারা মুক্তিযোদ্ধাদের সামনের দুটি কোম্পানিকে প্রায় ঘেরাও করে ফেলে। তাদের অতর্কিত আক্রমণে মুক্তিযোদ্ধাদের অগ্রবর্তী দল নাজুক অবস্থায় পড়ে যায়।  এমন অবস্থায় বিচলিত না হয়ে গোলাম মোস্তফাসহ মুক্তিযোদ্ধারা সাহসিকতার সঙ্গে পাকিস্তানি সেনাদের আক্রমণ প্রতিহত করতে থাকেন। এ রকম যুদ্ধে পাল্টা আক্রমণ ছাড়া আর কোনো রাস্তা খোলা থাকে না। গোলাম মোস্তফা ও তার সহযোদ্ধারা বীরত্বের সঙ্গে তাই করতে থাকেন। ভয়াবহ রক্তক্ষয়ী যুদ্ধ চলতে থাকে। প্রচণ্ড লড়াইয়ে মুক্তিবাহিনীর আলফা কোম্পানির অধিনায়ক  মাহবুবুর রহমানসহ (বীর উত্তম) বেশ কয়েকজন শহীদ হন এবং আহত হন অনেক মুক্তিযোদ্ধা। গোলাম মোস্তফা নিজেও পাকিস্তানি সেনাদের গুলিতে আহত হন। পরে মুক্তিযোদ্ধাদের অপর দল ওয়াকার হাসানের (বীর প্রতীক) নেতৃত্বে পাকিস্তানি সেনাদের ওপর পাল্টা ঝটিকা আক্রমণ চালায়। তাদের আক্রমণে পাকিস্তানি সেনাদের অনেক ক্ষয়ক্ষতি হয়। তখন পাকিস্তানি সেনারা পশ্চাদপসরণ করে। আহত হন মোস্তফাসহ আরও কয়েকজন। পাকিস্তান সেনাবাহিনীর মেজর সারওয়ারসহ অসংখ্য সেনা নিহত হয়। মুক্তিযুদ্ধে কানাইঘাট যুদ্ধ অন্যতম এক যুদ্ধ।    পুরস্কার ও সম্মাননা   বীর প্রতীক  পাদটীকা     তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:২০০৫-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৩:০১, ৩০ জানুয়ারি ২০২৫ (ইউটিসি) :ড্রেভেন স্টার   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০১:৩৪, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কার্লোস আলবের্তো রোদ্রিগেস গোমেস (; জন্ম: ৩ জানুয়ারি ১৯৯৭; কার্লোস রোদ্রিগেস নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব ক্রুস আসুল এবং মেক্সিকো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০২১ সালে, রোদ্রিগেস মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। এরপূর্বে, তিনি ২০১৯ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫০ ম্যাচে অংশগ্রহণ করেছেন।  প্রারম্ভিক জীবন কার্লোস আলবের্তো রোদ্রিগেস গোমেস ১৯৯৭ সালের ৩রা জানুয়ারি তারিখে মেক্সিকোর নুয়েভো লেওনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রোদ্রিগেস মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০২১ সালে তিনি মেক্সিকো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মেক্সিকোর বয়সভিত্তিক দলের হয়ে তিনি প্রায় ১ বছরে ১০ ম্যাচে অংশগ্রহণ করে ১টি গোল করেছেন।  ২০১৯ সালের ২৩শে মার্চ তারিখে, ২২ বছর, ২ মাস ও ২০ দিন বয়সে, ডান পায়ে ফুটবল খেলায় পারদর্শী রোদ্রিগেস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মেক্সিকোর হয়ে অভিষেক করেছেন।https://int.soccerway.com/matches/2019/03/23/world/friendlies/mexico/chile/2957011/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2019-maerz-mexiko-chile/ ম্যাচে তিনি ৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3157068\ ম্যাচটি মেক্সিকো ৩–১ গোলের ব্যবধানে জয়লাভ করেছিল।https://www.national-football-teams.com/matches/report/22569/Mexico_Chile.html মেক্সিকোর হয়ে অভিষেকের বছরে রোদ্রিগেস সর্বমোট ১২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মেক্সিকো  ২০১৯  ১২  ০ ২০২০  ৩  ০ ২০২১  ১০  ০ ২০২২  ১৩  ০ ২০২৩  ১০  ০ ২০২৪  ২  ০ সর্বমোট  ৫০  ০  তথ্যসূত্র  বহিঃসংযোগ    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্রুস আসুলের ফুটবলার বিষয়শ্রেণী:মেক্সিকোর আন্তর্জাতিক যুব ফুটবলার বিষয়শ্রেণী:মেক্সিকোর অনূর্ধ্ব-২৩ আন্তর্জাতিক ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:২০১৯ কনকাকাফ গোল্ড কাপের খেলোয়াড় বিষয়শ্রেণী:কনকাকাফ গোল্ড কাপ বিজয়ী খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:মেক্সিকোর অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:২০২৩ কনকাকাফ গোল্ড কাপের খেলোয়াড় বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
এনকোসিঙ্গিফিলে এনহলাকানিফো এংকোবো (; জন্ম: ১৬ নভেম্বর ১৯৯৯; এনকোসিঙ্গিফিলে এংকোবো নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কাইজার শেফস এবং দক্ষিণ আফ্রিকা অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, এংকোবো দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  এনকোসিঙ্গিফিলে এনহলাকানিফো এংকোবো ১৯৯৯ সালের ১৬ই নভেম্বর তারিখে দক্ষিণ আফ্রিকার পিটারমারিটসবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এংকোবো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ           বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:পিটারমারিৎজবার্গের ক্রীড়াবিদ বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
আগুস্তিন দানিয়েল রসি (, ; জন্ম: ২১ আগস্ট ১৯৯৫; আগুস্তিন রসি নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে গোলরক্ষক হিসেবে খেলেন।  ২০১৫ সালে, রসি আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন আগুস্তিন দানিয়েল রসি ১৯৯৫ সালের ২১শে আগস্ট তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রসি আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৫ সালের ২২শে জানুয়ারি তারিখে তিনি বলিভিয়া অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2524619  তথ্যসূত্র  বহিঃসংযোগ              বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:বোকা জুনিয়র্সের খেলোয়াড় বিষয়শ্রেণী:এস্তুদিয়ান্তেস লা প্লাতার ফুটবলার বিষয়শ্রেণী:ক্লাব আতলেতিকো লানুসের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:বুয়েনোস আইরেসের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
মাইকেল স্কোফিল্ড মার্কিন সিরিয়াল ড্রামা টিভি ধারাবাহিক প্রিজন ব্রেকের প্রধান চরিত্র। চরিত্রটিতে রুপদান করেছেন ওয়েন্টওয়ার্থ মিলার। স্কোফিল্ড একজন নির্মাণ প্রকৌশলী। তার ভাই লিংকন বারোজকে মার্কিন যুক্তরাষ্ট্রের উপ-রাষ্ট্রপতির ভাই হত্যার অভিযোগে ফাঁসিয়ে দেয়া হয়। মূলত কোম্পানির চাপে এবং একটি ব্যক্তিগত স্ক্যান্ডাল ধামাচাপা দেয়ার জন্যই উপ-রাষ্ট্রপতি ক্যারোলিন তার ভাইকে অদৃশ্য করে দিয়ে এই মিথ্যা মামলা সাজায়। স্কোফিল্ড যখন বুঝতে পারে তার ভাই নির্দোষ এবং আইনের মাধ্যমে ভাইয়ের মুক্তি এক প্রকার অসম্ভব তখন সে ভিন্ন পন্থা অবলম্বন করে। ভাইয়ের মৃত্যুদণ্ডের আদেশ হয়ে যাওয়ার পর ফক্স রিভার জেলের নির্মাণগত মানচিত্র মেলে ধরে। মাস ব্যাপী পরিকল্পনার মাধ্যমে সে আবিষ্কার করে জেল পারানোর গোপন রাস্তা। অস্ত্রসহ একটি ব্যাংক ডাকাতি করতে গিয়ে স্বেচ্ছায় ধরা দেয়। অভিযোগ প্রমাণিত হওয়ায় তার ভাইয়ের জেলে তাকেও নিয়ে যাওয়া হয়। তার সাজা ছিল ৫ বছরের কারাদণ্ড। সেখান থেকেই কাহিনীর শুরু। স্কোফিল্ডকে এখানে অস্বাভিক মেধা ও মানবীয় গুণে গুণান্বিত হিসেবে দেখা যায়।   পটভূমি    আবির্ভাব ও বিচরণ   মৌসুম ১    মৌসুম ২    মৌসুম ৩    বৈশিষ্ট্য    ধারণা ও সৃষ্টি    নির্মাণ    বহিঃসংযোগ   Michael Scofield's biography  at Fox.com   Wentworth Miller Fansite  বিষয়শ্রেণী:কাল্পনিক প্রকৌশলী বিষয়শ্রেণী:প্রিজন ব্রেক  sv:Prison Break#Huvudroller
২০১৯–২০ লিগ ১ (বিজ্ঞাপনী পৃষ্ঠপোষকতার কারণে লিগ ১ কনফোরামা নামেও পরিচিত) লিগ ১-এর অধীনে ফরাসি ফুটবল প্রতিযোগিতা ছিল। এটি প্রতিষ্ঠার পর থেকে ৮২তম মৌসুম ছিল। এই মৌসুমটি ২০১৯ সালের ৯ই আগস্ট তারিখে শুরু এবং ২০২০ সালের ২৮শে এপ্রিল তারিখে শেষ হয়েছে।  ২০২০ সালের ১৩ই মার্চ তারিখে, এলএফপি ফ্রান্সে করোনাভাইরাসের বৈশ্বিক মহামারীর কারণে লিগ ১ এবং লিগ ২ অনির্দিষ্টকালের জন্য স্থগিত করেছিল। ২০২০ সালের ২৮শে এপ্রিল তারিখে ফ্রান্স কর্তৃক সেপ্টেম্বর মাস পর্যন্ত সকল খেলাধুলা নিষিদ্ধ করার পরে এক ঘোষণায় জানানো হয় যে, লিগ ১ এবং লিগ ২-এর ২০১৯–২০ মৌসুম শুরু হবে আর শুরু হবে না। ২০২০ সালের ৩০শে এপ্রিল তারিখে, এই মৌসুমটি বাতিল হওয়ার কারণে পারি সাঁ-জেরমাঁকে চ্যাম্পিয়ন ঘোষণা করা হয়।  লিগ টেবিল গড়ে প্রতি ম্যাচে অর্জিত পয়েন্টের এই মৌসুমের লিগের টেবিলের চূড়ান্ত অবস্থান নির্ধারণ করা হয়েছে। সমতার ভঙ্গের ক্ষেত্রে, হেড-টু-হেড ফলাফলের ভিত্তিতে অবস্থান নির্ধারণ করা হয়েছে (যদি উক্ত দুই দলের মধ্যে খেলা অনুষ্ঠিত হয়ে থাকে)।  ফলাফল  তথ্যসূত্র  বহিঃসংযোগ    বিষয়শ্রেণী:লিগ ১-এর মৌসুম 1 France Ligue 1
মুহাম্মদ কুলি কুতুব শাহ (; ৪ এপ্রিল ১৫৬৫-১১ জানুয়ারি ১৬১২) ছিলেন গোলকোন্ডার কুতুব শাহি রাজবংশের পঞ্চম সুলতান এবং দক্ষিণ-মধ্য ভারতের হায়দ্রাবাদ শহর প্রতিষ্ঠা করেছিলেন, এর স্থাপত্য কেন্দ্র, চারমিনার ও মক্কা মসজিদ নির্মাণ করেছিলেন। তিনি একজন দক্ষ শাসক ছিলেন এবং তাঁর রাজত্ব কুতুব শাহি রাজবংশের অন্যতম উঁচু স্থান হিসাবে বিবেচিত হয়। তিনি ১৫ বছর বয়সে ১৫৮০ সালে সিংহাসনে আরোহণ করেন এবং ৩১ বছর শাসন করেছিলেন। থাম্ব|right|200px|হায়দ্রাবাদে মুহাম্মদ কুলি কুতুব শাহের মাজার থাম্ব|মুহাম্মদ কুলি কুতুব শাহের সমাধি   জন্ম, প্রাথমিক এবং ব্যক্তিগত জীবন  মুহাম্মদ কুলি কুতুব শাহ ছিলেন ইবরাহিম কুলি কুতুব শাহ ওয়ালি এবং হিন্দু মা ভাগীরথীর তৃতীয় পুত্র। তিনি একজন দক্ষ কবি ছিলেন এবং ফার্সি, তেলুগু এবং উর্দু ভাষায় তাঁর কবিতা লিখেছিলেন।Annemarie Schimmel, Classical Urdu Literature from the Beginning to Iqbāl, (Otto Harrassowitz, 1975), 143. উর্দু ভাষার প্রথম লেখক হিসাবে তিনি ফার্সি দেওয়ান রীতিতে তাঁর রচনাগুলি রচনা করেছিলেন এবং তাঁর কবিতাগুলিতে গজল-ই মুসালসাল সম্পর্কিত একটি বিষয় রয়েছে। মুহম্মদ কুলির কুলিয়াত ১৮০০ পৃষ্ঠার সমন্বয়ে, একশ পৃষ্ঠায় অর্ধেকেরও বেশি গজল, কাসিদাস এবং বাকী অংশে ৩০০ পৃষ্ঠার উপরে মথনাভী ও মার্সিয়াস ছিল।  thumb|upright|হায়দ্রাবাদের চারমিনারটি কুলি কুতুব শাহ নির্মাণ করেছিলেন   হায়দ্রাবাদ শহর  মুহাম্মদ কুলি ১৫১৯ সালে মুসি নদীর তীরে হায়দরাবাদ শহরটি তৈরি করেছিলেন। তিনি গ্রিড পরিকল্পনার ভিত্তিতে নির্মিত এই শহরটি ছড়িয়ে দেওয়ার জন্য বিশ্বের বিভিন্ন স্থানের স্থপতিদের ডেকেছিলেন। ইসলামের চতুর্থ খলিফা বা শিয়া মুসলিম প্রথম ইমাম আলী ইবনে আবি তালিবের স্মরণে এই শহরের নামকরণ করা হয়েছিল। তিনি চারমিনার ও মক্কা মসজিদ নির্মাণ করেন। তিনিই সেই ব্যাক্তি, যিনি খতিয়ে দেখেন তিনি ব্যতীত ভিড়ের মধ্যে এমন কেউ নেই যে এক ওয়াক্ত নামাজ বাদ দিয়েছে তারপরে মক্কা মসজিদের ভিত্তিপ্রস্তর স্থাপন করেছিলেন।   সাহিত্যের পৃষ্ঠপোষকতা  কুলি কুতুব শাহ আরবী, ফার্সি ও তেলুগু ভাষার পণ্ডিত ছিলেন। তিনি উর্দু, ফার্সি এবং তেলুগু ভাষায় কবিতা লিখেছিলেন। তাঁর কবিতাটি "কুলিয়াত-ই-কুলি কুতুব শাহ" শিরোনামের একটি খণ্ডে সংকলিত হয়েছে। তিনি প্রথম উর্দু কবি সাহেব-ই-দেওয়ান হওয়ার গৌরব অর্জন করেছিলেন এবং ফার্সি/উর্দু কবিতার প্রচলিত ধারায় একটি নতুন সংবেদনশীলতা প্রবর্তনের কৃতিত্ব তাঁর।   তথ্যসূত্র    বহিঃসংযোগ   বিষয়শ্রেণী:কুতুব শাহি রাজবংশ বিষয়শ্রেণী:১৫৬৫-এ জন্ম বিষয়শ্রেণী:১৬১২-এ মৃত্যু বিষয়শ্রেণী:হায়দরাবাদ জেলা, ভারতের ব্যক্তি বিষয়শ্রেণী:তেলুগু ব্যক্তি বিষয়শ্রেণী:উর্দু কবি
থাম্ব|সিভান আরবেল সিভান আরবেল একজন সমালোচিত এবং প্রশংসিত ইসরায়েলি কণ্ঠশিল্পী, পাশাপাশি তিনি একজন সুরকার এবং ব্যবস্থাপক, একজন বিশ্বব্যাপী পারফর্মার এবং আন্তর্জাতিক জ্যাজ দৃশ্যের একজন উজ্জ্বল প্রতিভা। তার কিছু সাম্প্রতিক পারফরম্যান্স মিনস্ক জ্যাজ উৎসব, ব্রাতিস্লাভা জ্যাজ ডেজ উৎসব, নিউ ইয়র্ক শহরের লিঙ্কন সেন্টার, বোস্টন জ্যাজ উৎসব, অস্ট্রিয়ার ৪০২০ উৎসব হয়েছে। ২০১৪ সালে নিউইয়র্ক যাওয়ার পরে সিভান দুটি অ্যালবাম প্রকাশ করেছেন: "ব্রোকেন লাইনস" (২০১৬) এবং "চেঞ্জ অফ লাইট" (২০১৯), যা জ্যাজ২কে দ্বারা ২০১৯ সালের সেরা ভোকাল ডিস্ক হিসাবে নির্বাচিত হয়েছিল। সিভান জাপানি ব্যান্ড ইচিমুজিন, পান্ডেরো বাদক তুলিও আরাউজো, পিয়ানোবাদক গাই মিন্টাসের মতো বিভিন্ন সঙ্গীতশিল্পীদের পাশাপাশি বেশ কয়েকটি নৃত্য প্রকল্পে সহযোগিতা করেছেন।     শিক্ষা এবং কর্মজীবন  আরবেল ইসরায়েলের ইয়াদ হারিফ আর্ট সেন্টারে নৃত্য ও কণ্ঠ নিয়ে পড়াশোনা করেছেন। এরপর তিনি রিমন স্কুল অফ মিউজিক এ যোগ দেন, জ্যাজ পারফরমেন্স বিভাগে প্রধান হন।  ২০১৩ এবং ২০১৪ এর মধ্যে, আরবেল আয়ারল্যান্ডের ডাবলিনের নিউপার্ক মিউজিক স্কুল সেন্টারে পড়াশোনা করেছেন; তিনি দক্ষিণ আফ্রিকায় অনুষ্ঠিত ২৪তম বার্ষিক ইন্টারন্যাশনাল অ্যাসোসিয়েশন অফ স্কুলস অফ জ্যাজ-এ স্কুলের প্রতিনিধি নির্বাচিত হন।   তিনি ২০১৬ সালে ইসরায়েল, তুরস্ক, বুলগেরিয়া এবং মার্কিন যুক্তরাষ্ট্র সহ আরো কয়েকটি দেশে একজন গায়ক এবং নৃত্যশিল্পী হিসাবে অভিনয় করেছেন। তিনি ইফ আই কুড রিরাইট দ্য ওয়ার্ল্ডের ইসরায়েলি সংগীত পরিবেশনায় অংশ নিয়েছিলেন।  রোমের সেন্ট মিউজিক কলেজ, লিঞ্জের অ্যান্টন ব্রুকনার প্রাইভেট ইউনিভার্সিটি এবং ওয়াশিংটন ডিসিতে দ্য মিউজিশিয়ানশিপ সহ বিশ্বব্যাপী সঙ্গীত এবং কণ্ঠের বিকাশ শেখান।  আরবেল জ্যাজ সুরকার ধারাবাহিকের অংশ হিসাবে ২০১৬ সালে মন্ট্রিল জ্যাজ উৎসবে পারফর্ম করেছিলেন।  ২০১৯ সালে, আরবেল ব্রাতিস্লাভা জ্যাজ ডেজ উৎসব, দ্য বোস্টন জ্যাজ উৎসব এবং ফোর্ট গ্রিন পার্ক জ্যাজ উৎসবে অংশগ্রহণ করেছিলেন।    অ্যালবাম  ২০১৬: ব্রোকেন লাইন্স   ২০১৯: চেঞ্জ অব লাইট;  জ্যাজ২কে দ্বারা ২০১৯ সালের সেরা ভোকাল ডিস্ক হিসাবে নির্বাচিত; "শীর্ষ ভোকাল জ্যাজ অ্যালবাম হিসাবে ৪১তম বার্ষিক জ্যাজ স্টেশন পুরস্কার দ্বারা তালিকাভুক্ত; জিয়ানকার্লো মেইস দ্বারা "২০১৯ এর মিউজিক্যাল চয়েস" -এ অন্তর্ভুক্ত।    উল্লেখযোগ্য পারফরম্যান্স  ২০১৯ সালে, আরবেলকে ইসরায়েলের প্রতিনিধিত্ব করার জন্য নির্বাচিত করা হয়েছিল এবং ভেনিজুয়েলার ইসরায়েলি স্বাধীনতা দিবস উদযাপনে প্রাথমিক ইসরায়েলি পারফর্মার হিসাবে কাজ করেছিলেন। এছাড়াও, প্রাক-ইউরোভিশন প্রতিযোগিতায় কোম্পানির গায়ক হিসেবে তার উপস্থিতি ইসরায়েলি টেলিভিশনে সম্প্রচারিত হয়েছিল।   তিনি ব্রাজিলীয় পান্ডেইরো প্লেয়ার তুলিও আরাউজো, গাই মিন্টাস, ইচিমুজিন (জাপানি ব্যান্ড) এবং ট্রাম্পেট প্লেয়ার রাচেল থেরিয়েনের সাথে পারফর্ম করেছেন।      তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ইসরায়েলের ইংরেজি ভাষার সঙ্গীতশিল্পী বিষয়শ্রেণী:ইসরায়েলি জ্যাজ সঙ্গীতশিল্পী বিষয়শ্রেণী:২১শ শতাব্দীর ইসরায়েলি গায়িকা বিষয়শ্রেণী:ইসরায়েলি গায়িকা-গীতিকার বিষয়শ্রেণী:অপর্যালোচিত অনুবাদসহ পাতা
২০১৬ এএফসি অনূর্ধ্ব-১৯ চ্যাম্পিয়নশিপ হল এশিয়ান ফুটবল কনফেডারেশন কর্তৃক এশিয়ার জাতীয় যুব ফুটবল দলসমূহের জন্য আয়োজিত এএফসি অনূর্ধ্ব-১৯ চ্যাম্পিয়নশিপের  ৩৯তম আসর। প্রতিযোগিতাটি ১৩ - ৩০ অক্টোবর ২০১৬ তে বাহরাইনের রিফা ও ইশা শহরে অনুষ্ঠিত হয়। এতে ১৬টি জাতীয় দল অংশগ্রহণ করে।   বাছাইপর্ব   ২০১৬ এএফসি অনূর্ধ্ব-১৯ চ্যাম্পিয়নশিপের বাছাইপর্বের জন্য ড্র ২০১৫ সালের ৫ জুন অনুষ্ঠিত হয়। ড্রয়ে ৪৩টি দল ১০টি গ্রুপে ভাগ করা হয়। প্রতিটি গ্রুপের বিজয়ী এবং ৫টি সেরা রানার্সআপ দল মূল পর্বে খেলার যোগ্যতা অর্জন করে। বাহরাইন স্বাগতিক দল হিসাবে সরাসরি যোগ্যতা অর্জন করলেও তারা বাছাইপর্বে অংশগ্রহণ করে।  বাছাইপর্বের খেলাসমূহ ২৮ সেপ্টেম্বর থেকে ৬ অক্টোবর ২০১৫ সালে অনুষ্ঠিত হয়।   যোগ্যতা অর্জনকারী দল  চূড়ান্ত পর্বে খেলার জন্য ১৬টি দল নির্বাচিত হয়েছে।   দল যোগ্যতার ধরন উপস্থিতি  পূর্বের সেরা সাফল্য   স্বাগতিক  ৯ম   (১৯৮৬)   গ্রুপ J বিজয়ী  ৩৬তম   (১৯৭৩, ১৯৯৪, ১৯৯৮, ২০০০, ২০০২, ২০০৬)   গ্রুপ F বিজয়ী  ১৬তম   (১৯৭৫, ১৯৭৭, ১৯৭৮, ১৯৮৮, ২০০০)   গ্রুপ I বিজয়ী  ১৭তম   (১৯৮৫)   গ্রুপ G বিজয়ী  ৭ম   (২০০২, ২০০৪, ২০০৬, ২০১০, ২০১২, ২০১৪)   গ্রুপ A বিজয়ী  ৭ম   (২০০৮)   গ্রুপ H বিজয়ী  ৩৭তম   (১৯৫৯, ১৯৬০, ১৯৬৩, ১৯৭৮, ১৯৮০, ১৯৮২, ১৯৯০, ১৯৯৬, ১৯৯৮, ২০০২, ২০০৪, ২০১২)   গ্রুপ F (সেরা ১ম) রানার্স-আপ   ৩য়   (২০০৬, ২০০৮)   গ্রুপ C বিজয়ী ১৩তম  (২০০৮)   গ্রুপ J (সেরা ২য়) রানার্স-আপ   ৬ষ্ঠ   (২০১০)   গ্রুপ D বিজয়ী  ১৩তম   (২০১৪)   গ্রুপ H (সেরা ৩য়) রানার্স-আপ   ৩২তম   (১৯৬২, ১৯৬৯)   গ্রুপ B বিজয়ী  ১৩তম   (১৯৮৬, ১৯৯২)   গ্রুপ I (সেরা ৪র্থ) রানার্স-আপ   ১২তম   (১৯৭৬, ২০০৬, ২০১০)   গ্রুপ E বিজয়ী     (১৯৭৩, ১৯৭৪, ১৯৭৫, ১৯৭৬)   গ্রুপ B (সেরা ৫ম) রানার্স-আপ   ৬ষ্ঠ   (১৯৭৮, ২০০৪, ২০০৮, ২০১০, ২০১৪)   মাঠ   ড্র  চূড়ান্ত লড়াইয়ের জন্য ড্র ৩০ এপ্রিল মানামাতে স্থানীয় সময় AST (ইউটিসি +৩:০০টায়) অনুষ্ঠিত হয়। ড্রয়ে ১৬জি দলকে ৪টি গ্রুপে ভাগ করা হয়।  পাত্র ১পাত্র ২পাত্র ৩পাত্র ৪    খেলোয়াড়   যেসকল খেলোয়াড়ের জন্ম ১ জানুয়ারি ১৯৯৭ বা তার পরে সেসকল খেলোয়াড় ২০১৬ চ্যাম্পিয়নশিপে প্রতিদ্বন্দ্বিতা করার যোগ্য বলে বিবেচিত হয়। একটি দল সর্বোচ্চ ২৩ খেলোয়াড়ের নাম নথিভূক্ত করতে পারবে, তবে তাদের মধ্যে সর্বনিম্ন তিনজন গোলরক্ষক থাকতে হবে।   গ্রুপ পর্ব   নকআউট পর্ব   চূড়ান্ত অবস্থান    ফিফা বিশ্বকাপের জন্য যোগ্য দল  ২০১৭ ফিফা অনূর্ধ্ব-২০ বিশ্বকাপের এশিয়ান ফুটবল কনফেডারেশন বা এএফসি বাছাইপর্ব থেকে নিম্নোক্ত পাচঁটি দল নির্বাচিত হয়েছে। দক্ষিণ কোরিয়া স্বাগতিক হিসাবে যোগ্যতা অর্জন করেছে।   দল নির্বাচিত হয়েছে  পূর্ববর্তী অংশগ্রহণ1      (1979, 1981, 1983, 1991, 1993, 1997, 1999, 2003, 2005, 2007, 2009, 2011, 2013)      (1979, 1995, 1997, 1999, 2001, 2003, 2005, 2007)      (1985, 1987, 1989, 1993, 1999, 2003, 2011)      (1977, 2001)      (debut) 1 বোল্ড হল এ বছরের চ্যাম্পিয়ন নির্দেশক। ইটালিক হল স্বাগতিক নির্দেশক।    আরও দেখুন   ২০১৬ এএফসি অনূর্ধ্ব-২৩ চ্যাম্পিয়নশিপ  ২০১৬ এএফসি অনূর্ধ্ব-১৬ চ্যাম্পিয়নশিপ  ২০১৬ সাফ মহিলা চ্যাম্পিয়নশিপ   তথ্যসূত্র   বহিঃসংযোগ , the-AFC.com  বিষয়শ্রেণী:২০১৬ এএফসি অনূর্ধ্ব-১৯ চ্যাম্পিয়নশিপ বিষয়শ্রেণী:এএফসি অনূর্ধ্ব-১৯ চ্যাম্পিয়নশিপ বিষয়শ্রেণী:২০১৬-এ এশীয় ফুটবল বিষয়শ্রেণী:স্বাগতিক বাহরাইনে আন্তর্জাতিক ফুটবল প্রতিযোগিতা বিষয়শ্রেণী:২০১৬-এ যুব ক্রীড়া বিষয়শ্রেণী:২০১৫-১৬-এ বাহরাইনী ফুটবল
thumb|200px|right|ডেনিসা প্যাট্রিক ড্যানিকা প্যাট্রিক (ইংরেজি ভাষায়: Danica Sue Patrick) (জন্ম: ২৫শে মার্চ, ১৯৮২) একজন মার্কিন অটো রেসিং এর চালক। তিনি ইন্ডিকার সিরিজে নিয়মিত অংশগ্রহণ করেন। তার জন্ম উইসকনসিনের বেলয়েটে হলেও বেড়ে উঠেছেন ইলিনয় এর রস্কোতে। ২০০৮ সালে ইন্ডি জাপান ৩০০ তে তিনি বিজয়ী হয়েছেন। তিনিই  সর্বপ্রথম নারী যিনি এই রেস জিতলেন।  বিষয়শ্রেণী:মার্কিন ক্রীড়াবিদ বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর মার্কিন নারী বিষয়শ্রেণী:২০শ শতাব্দীর মার্কিন নারী বিষয়শ্রেণী:মার্কিন নারী মডেল বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মার্কিন নারী জনহিতৈষী বিষয়শ্রেণী:জীবিত ব্যক্তি বিষয়শ্রেণী:মুখপাত্র
মালিক মুহাম্মাদ উজির খান () একজন পাকিস্তানি রাজনীতিবিদ, যিনি ২০১৪ সালের জানুয়ারি মাস থেকে ২০১৮ সালের মে মাস পর্যন্ত পর্যন্ত পাকিস্তানের জাতীয় পরিষদের সদস্য ছিলেন।   প্রারম্ভিক জীবন  তিনি সুমাইরা মালিকের ঘরে জন্মগ্রহণ করেন।   রাজনৈতিক জীবন  ২০১৪ সালে অনুষ্ঠিত উপনির্বাচনে নির্বাচনী এলাকা এনএ-৯৯ (খুশব-১) থেকে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদের সদস্য নির্বাচিত হন। তিনি ৯২,৮০৫ ভোট পেয়ে পাকিস্তান তেহরিক-ই-ইনসাফের একজন প্রার্থীকে পরাজিত করেছিলেন। এর আগে, ২০১৩ সালের সাধারণ নির্বাচনে তার মা সুমাইরা মালিক এই আসনে জয়ী হলেও, "ভুয়া ডিগ্রী দেখানোর" কারণে তিনি সাংসদ পদে বহাল থাকার অযোগ্য হন ও পরে এই আসনটি খালি ঘোষণা করা হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাঞ্জাবি ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
উলোট চণ্ডাল বা গ্লোরিওসা সুপাবা (বৈজ্ঞানিক নাম: Gloriosa superba) হল কলচিকেসিয়ে পরিবারের সপুষ্পক উদ্ভিদের একটি প্রজাতি। ইংরেজি ভাষায় এর প্রচলিত নামসমূহ হলঃ ফ্রেইম লিলি (শিখা লিলি), ক্লাইমবিং লিলি (পর্বতারোহণ লিলি), ক্রিপিং লিলি (প্রলম্বন লিলি), গ্লোরি লিলি (মহিমা লিলি)Gloriosa superba.  Germplasm Resources Information Network., গ্লোরিওসা লিলি (গৌরবময় লিলি), টাইগার ক্লাও (টাইগার নখর)Scheper, J. Gloriosa superba. Floridata.com. এবং ফায়ার লিলি (অগ্নি লিলি)Gloriosa superba.  Pacific Island Ecosystems at Risk (PIER).। বিশ্বকবি রবীন্দ্রনাথ ঠাকুর অগ্নিশিখা নামটির প্রবর্তক। এটি এক ধরনের লতানো উদ্ভিদ, যা পাতার ডগাস্থিত আকর্ষির সাহায্যে বেয়ে ওঠে।   বিবরণ  ফুলের পাপড়ির গোড়ার দিক হলুদ আর আগার দিক গাঢ় লাল রঙের হয়।Smith, Albert C. 1979. Flora Vitiensis nova: A new flora of Fiji (Spermatophytes only). Pacific Tropical Botanical Garden, Lawai, Kauai, Hawaii. 1:141-142 in Biodiversity Heritage Library এই ফুলের গাছ ৬ থেকে ৮ ফুট পর্যন্ত লম্বা হইতে পারে। ছায়াঘেরা অথবা যেখানে সব সময় সূর্যালোক থাকে দুই জায়গায় হয়। লাল এবং উজ্জ্বল হলুদ এই দুই রং এ দেখা যায়। এই গাছের সমন্ত অংশ বিষাক্ত।   বিস্তৃতি  আফ্রিকা, বাংলাদেশ, ভারত, শ্রীলঙ্কা, মায়ানমার, ভিয়েতনাম, মালয় পেনিনসুলা ইত্যাদি দেশে জন্মে।   গুণাগুণ  এর মূল পেটের পীড়া সারাতে উপকারী। অর্শ্বরোগের রক্তস্রাব কমাতে ও তৃষ্ণা নিবারণ করে।  চিত্রশালা    তথ্যসূত্র   বিষয়শ্রেণী:ফুল বিষয়শ্রেণী:বাংলাদেশের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:বিষাক্ত উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:ভারতের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা